Condrovet Force HA

2026-03-12T16:30:33+02:00

Vendor: Bioiberica
Type: caini si pisici > farmacie caini si pisici > suplimente si vitamine caini si pisici
Price: 24.23

Condrovet Force HA

este un supliment nutriţional recomandat câinilor cu probleme articulare. Condroitin sulfatul este o componentă cheie a matricei cartilajului şi este responsabil pentru o hidratare corespunzătoare. Este esenţial pentru menţinerea elasticităţii şi flexibilităţii articulaţiei, reducând degenerarea. Glucozamina clorhidrat creşte sinteza componentelor matriciale prin condrocite. Prin acţiunea sinergică a condroitin sulfatului şi a glucozaminei se asigura o dublă condroprotectie. Lichidul sinovial din articulaţii este compus în principal din acid hialuronic. Această moleculă, prin proprietăţile sale lubrefiante, oferă mobilitate articulaţiilor.

În unele afecţiuni articulare, calitatea lichidului sinovial poate fi afectată, iar prin scăderea concentraţiei de acid hialuronic se reduc flexibilitatea şi mobilitatea articulară. Hyaljoint DS®, datorită conţinutului în acid hialuronic, contribuie la menţinerea corespunzătoare a lichidului sinovial, lucru esenţial în refacerea mobilităţii articulare.

Compozitie:

Glucozamină clorhidrat(puritate > 99%), Condroitin sulfat (puritate 100%), HyaljointDS® (acid hialuronic)

Indicatii:

- la câinii cu osteoartrită şi procese degenerative ale cartilajelor articulare, datorită vârstei înaintate, efortului fizic şi unei greutăţi corporale excesive

- la rasele de câini de talie mare, cu grad mare de displazie a şoldului, pentru limitarea apariţiei osteoartritei. In aceste cazuri, medicul veterinar ar trebui să evalueze necesitatea unei corecţii chirurgicale

- după intervenţii chirurgicale sau traumatisme, pentru asigurarea unei mai bune recuperări a animalelor

Doze si mod de administrare:

Condrovet Force HA este uşor de administrat datorită palatabilităţii tabletelor. Poate fi administrat înainte, în timpul sau după masă, cât şi amestecat cu hrană. Datorită formei sale, tableta poate fi împarţită pentru a uşura administrarea la animalele de talie mică.

Se recomandă administrarea timp de 40 de zile, în funcţie de greutate, repetându-se administrarea de 2-3 ori pe an, în funcţie de indicatiile medicului veterinar.

Tabletele se administrează o data pe zi:

- 0-10 kg 1 tabletă

- 10-20 kg 2 tablete

- 20-40kg 3 tablete

- >40kg 4 tablete

Datorită compoziţiei sale unice Condrovet Force HA oferă un efect de remanenţă: păstrează o bună stare a animalului mai mult de 3 luni, cu doar 40 de zile de tratament. În afecţiunile cronice şi in functie de semnele clinice, după administrarea celor 40 de zile, se poate continua cu o administrare de întreţinere, reducând doza treptat, la fiecare 15 zile, până la o doză care este confortabilă pentru animal. Fiind un produs natural, prezent în organism, nu are efecte adverse. Spre deosebire de alte tratamente, se poate administra perioade lungi de timp, fără a dăuna organismului.